**ПОЈЕДНОСТАВЉЕЊЕ ПОСТУПКА БРИСАЊА ИЗ РЕГИСТРА ПРОИЗВОЂАЧА ВИНА**

|  |  |
| --- | --- |
| **Назив административног поступка** | **Брисање из Регистра произвођача вина** |
| **Шифра поступка** | **16.00.0097** |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде |
| **Правни оквир којим је уређен административни поступак** | * Закон о вину („Сл. Гласник РС“, бр. 41/2009-140, 93/2012-28) * Правилник о садржини и начину вођења Винарског регистра, као и о обрасцу захтева за упис у Bинарски регистар („Сл. Гласник РС“, бр. 67/11, 61/17) |
| **Прописи које треба променити /донети/укинути да би се спровеле препоруке** | 1. Правилник о садржини и начину вођења Винарског регистра, као и о обрасцу захтева за упис у Bинарски регистар („Сл. Гласник РС“, бр. 67/11, 61/17) |
| **Рок за спровођење препорука** | Први квартал 2021. године |
| 1. **КРАТАК ОПИС ПРОБЛЕМА** | |
| Подношење захтева / обавештења за брисање из регистра увек за последицу има браисање из регистра, а спроводи се једноставним повлачењем дијагоналне линије преко свих рубрика осим рубрике "промене" у коју се уноси број и датум акта на основу кога је извршена промена, односно брисање произвођача из Регистра. Рок за решавање захтева је 60 дана, те се предлаже увођење нотификације, чиме ће се дан предаје нотификације којом произвођач обавештава Министарство о престанку обављања делатности сматрати даном престанка обављања делатности.  Модификовање обрасца захтева је потребно и како би се испоштовале одредбе Уредбе о прибављању и уступању података о чињеницама о којима се води службена евиденција („Сл. гласник РС“, број 56/2017) и пратећег Упутства, а све у контексту давања изјаве странке о сагласности за прибављање података, која чини саставни део обрасца или се даје на посебном обрасцу.  У складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се делимично увођење е-управе, кроз омогућавање подношења захтева тако што ће подносилац слати захтев, потписан квалификованим електронским сертификатом, са пратећом документацијом, на имејл адресу надлежног органа, као и достављање доказа о уплати таксе који није у физичком облику и снабдевен печатом банке. Наведено треба да доведе до уштеде времена и трошкова за странку. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Увођење подношења нотификације и тиме поједностављење/елиминација корака у оквиру процеса одлучивања** | **X** |  | 1 | | **Образац административног захтева** |  | | | | *Увођење / модификација обрасца административног захтева* | **Х** |  | 1 | | *Електронско подношење захтева* |  | **X** |  | | **Престанак употребе печата (на захтеву)** | **X** |  | 1 | | **Документација** |  | | | | *Промена форме докумената* |  | **X** |  | | |
| 1. **ОБРАЗЛОЖЕЊЕ** | |
| * 1. **Увођење подношења нотификације**   Како се брисање из Регистра спроводи једноствним повлачењем дијагоналне линије преко свих рубрика осим рубрике "промене" у коју се уноси број и датум акта на основу кога је извршена промена, односно брисање произвођача из Регистра, предлаже се елиминисање рока од 60 дана за решавање по захтеву и увођење нотификације. Такође, предлаже се да се дан предаје нотификације којом произвођач обавештава Министарство о престанку обављања делатности сматра даном престанка обављања делатности, а о чему решење доноси министар.  **За примену ове препоруке, потребно је изменити и допунити Правилник о садржини и начину вођења Винарског регистра, као и о обрасцу захтева за упис у Bинарски регистар („Сл. Гласник РС“, бр. 67/11, 61/17).**   * 1. **Увођење / модификација обрасца административног захтева**   Предлаже се модификовање обрасца за подношење захтева, који ће садржати стандардне елементе обрасца захтева, који укључују:   * + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифру административног поступка или назив обрасца - може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева (Назив, седиште, ПИБ, мат број, адреса електронске поште подносиоца захтева);   + Места за унос специфичних информација за конкретан поступак, укључујући и информације, потребне за прибављање података по службеној дужности;   + Информације о потребној документацији: * таксативно набројана сва потребна документа * форма докумената (оригинал, копија, оверена копија, копија уз оригинал на увид), уколико се документација подноси у папиру * издавалац документа * специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.);   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1. ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева;   + Место за потпис подносиоца захтева.   Уз образац захтева стоји и писмeна информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број   **За примену ове препоруке, потребна је измена Правилника о садржини и начину вођења Винарског регистра, као и о обрасцу захтева за упис у Bинарски регистар („Сл. Гласник РС“, бр. 67/11, 61/17).**   * 1. **Престанак употребе печата на обрасцу захтева**   Чланом 25. Закона о привредним друштвима је прописано да друштво није у обавези да у пословању користи печат. Наведеним чланом изричито је прописано да се посебним прописом не може друштву увести обавеза употребе печата у пословним и другим документима друштва. Како надлежни орган наводи да у пракси захтев мора да садржи печат, потребно је укинути ову обавезу подносиоца захтева.  **За примену ове препоруке потребно је изменити Правилник о садржини и начину вођења Винарског регистра, као и о обрасцу захтева за упис у Bинарски регистар („Сл. Гласник РС“, бр. 67/11, 61/17).**  **Министарство пољопривреде, шумарства и водопривреде поставиће на својој веб презентацији обавештење за странке о томе да, до измене правилника, који предвиђају обавезу да се утисне печат, привредна друштва и предузетници немају обавезу да утисну печат на захтев и остала документа која подносе, у складу са чланом 25. Закона о привредним друштвима, чиме ће се обезбедити спровођење препоруке.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **1.**  **НАЦРТ**  **ПРАВИЛНИК О ИЗМЕНАМА ПРАВИЛНИКА О САДРЖИНИ И НАЧИНУ ВОЂЕЊА ВИНАРСКОГ РЕГИСТРА**  Члан 1.  У Правилнику о садржини и начину вођења Винарског регистра, као и о обрасцу захтева за упис у Bинарски регистар („Сл. Гласник РС“, број 67/11, 61/17) у члану 8. у ставу 1. речи: „решења министра надлежног за послове пољопривреде, ако поднесе захтев за брисање на основу одлуке о престанку обављања делатности“ замењују се речима: „нотификације којом произвођач обавештава Министарство о престанку обављања делатности, а дан предаје нотификације се сматра даном престанка обављања делатности, о чему решење доноси министар“.  Члан 2.  Овај закон ступа на снагу осмог дана од дана објављивања у „Службеном гласнику Републике Србије“.  **2.**  За примену препоруке 3.2 Увођење / модификација обрасца административног захтева и 3.4. Престанак употребе печата на обрасцу захтева потребна је измена Правилника о садржини и начину вођења Винарског регистра, као и о обрасцу захтева за упис у Bинарски регистар („Сл. Гласник РС“, бр. 67/11, 61/17). | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **1.**  **ПРЕГЛЕД ОДРЕДБИ**  **ПРАВИЛНИКА О САДРЖИНИ И НАЧИНУ ВОЂЕЊА ВИНАРСКОГ РЕГИСТРА КОЈЕ СЕ МЕЊАЈУ**  Члан 8.  Произвођач се брише из Регистра, на основу ~~решења министра надлежног за послове пољопривреде, ако поднесе захтев за брисање на основу одлуке о престанку обављања делатности~~ НОТИФИКАЦИЈЕ КОЈОМ ПРОИЗВОЂАЧ ОБАВЕШТАВА МИНИСТАРСТВО О ПРЕСТАНКУ ОБАВЉАЊА ДЕЛАТНОСТИ, А ДАН ПРЕДАЈЕ НОТИФИКАЦИЈЕ СЕ СМАТРА ДАНОМ ПРЕСТАНКА ОБАВЉАЊА ДЕЛАТНОСТИ, О ЧЕМУ РЕШЕЊЕ ДОНОСИ МИНИСТАР.  Министарство може и по службеној дужности да покрене поступак за брисање из Регистра.  Брисање из Регистра врши се повлачењем дијагоналне линије преко свих рубрика осим рубрике "промене" у коју се уноси број и датум акта на основу кога је извршена промена, односно брисање произвођача из Регистра.  **2.**  За примену препоруке 3.2 Увођење / модификација обрасца административног захтева и 3.4. Престанак употребе печата на обрасцу захтева потребна је измениа Правилника о садржини и начину вођења Винарског регистра, као и о обрасцу захтева за упис у Bинарски регистар („Сл. Гласник РС“, бр. 67/11, 61/17). | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Препоруке ће допринети истоветности поступања, правној сигурности привредних субјеката, поједностављењу поступка за привредне субјекте, скраћењу рокова у поступку, смањењу издатака, смањењу документације, транстапарентности поступка и уштеди времена. Препорукама се такође утиче и на побољшање пословног амбијента. | |