**ПОЈЕДНОСТАВЉЕЊЕ ПОСТУПКА БРИСАЊА ИЗ РЕГИСТРА ЈАВНИХ СКЛАДИШТА**

|  |  |
| --- | --- |
| **Назив административног поступка** | Брисање из Регистра јавних складишта |
| **Шифра поступка** | 16.00.0126 |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде  Министарство финансија |
| **Правни оквир којим је уређен административни поступак** | * Закон о јавним складиштима за пољопривредне производе: ("Службени гласник РС", бр. 41/2009 и 44/2018) |
| **Прописи које треба променити /донети/укинути да би се спровеле препоруке** | 1. Закон о јавним складиштима за пољопривредне производе: ("Службени гласник РС", бр. 41/2009 и 44/2018)  2. Закон о републичким административним таксама ("Службени гласник РС", бр. 43/2003, 51/2003 - испр., 61/2005, 101/2005 – др. закон, 5/2009, 54/2009, 50/2011, 70/2011 – усклађени дин. изн., 55/2012 - усклађени дин. изн., 93/2012, 47/2013 - усклађени дин. изн., 65/2013 – др. закон, 57/2014 - усклађени дин. изн., 45/2015 - усклађени дин. изн., 83/2015, 112/2015, 50/2016 - усклађени дин. изн., 61/2017 - усклађени дин. изн., 113/2017, 3/2018 - испр., 50/2018 - усклађени дин. изн. и 95/2018) |
| **Рок за спровођење препорука** | Први квартал 2021. године |
| 1. **КРАТАК ОПИС ПРОБЛЕМА** | |
| У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата.  Поступак подразумева подношење захтева лично или поштом. Још увек није успостављена пуна електронска управа, нити поједини сегменти електронске комуникације.  Захтев се решава у општем року од 30 дана сходно Закону о општем управном поступку, који није адекватан сходно просечном року који је потребан за одлучивање. Временским ограничењем ствара се непотребно оптерећење подносиоца захтева и увећавају се индиректни трошкови изражени у времену.  Имајући у виду да се код брисања из регистра по захтеву странке поступак води без испитног поступка, те да се ради о једноставном административном поступању, решење органа је потребно тарифирати по општој тарифи из Закона о републичким административним таксама, тарифни број 9, уместо тарифног броја 19, што захтева измену прописа. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Документација** |  | | | | *Прихватање доказа о електронској уплати таксе без печата банке* |  | **Х** |  | | **Електронско подношење захтева** |  | **Х** |  | | **Рокови** |  | | | | *Прописивање посебног рока за поступање органа/скраћење рока* | **Х** |  | **1.** | | **Финансијски издаци** |  | | | | *Измена тарифног броја из Закона о РАТ-у за решење по захтеву* | **Х** |  | **2.** | | |
| 1. **ОБРАЗЛОЖЕЊЕ** | |
| **3.1. Прописивање посебног рока за поступање органа/скраћење рока**  У конкретном случају се у пракси уредан захтева решава у року од 3 дана, што је у складу са једноставношћу поступка. Због правне сигурности потребно је увести посебан рок за решавање по захтеву од 8 дана, имајући у виду да се ради о потпуно административном поступању без улажење у основаност захтева.  ***За примену ове препоруке су потребне измене Закона о јавним складиштима за пољопривредне производе: ("Службени гласник РС", бр. 41/2009 и 44/2018).***  **3.2. Измена тарифног броја из Закона о РАТ-у за решење по захтеву**  Према одредбама Закона о републичким административним таксама, износ таксе за решење о брисање из регистра је у износу од 1.550,00 динара, по тарифном броју 19.  Имајући у виду да се код брисања из регистра по захтеву странке поступак води без испитног поступка, те да се ради о једноставном административном поступању, сматрамо да је решење органа адекватно тарифирати по општој тарифи за решења, тарифни број 9, уместо тарифног броја 19, што захтева измену прописа. Осим тога странка брисањем из регистра не стиче никакво посебно право, нити се по захтеву странке ангажују било какви додатни ресурси органа од уобичајених ресурса код издавања једноставног акта, те нема оправдања за повишени износ таксе на конкретно решење од општег износа прописаног законом.  ***За примену ове препоруке су потребне измене*** ***Закона о републичким административним таксама.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **1.**  **НАЦРТ**  **ЗАКОН**  **О ДОПУНИ ЗАКОНА О ЈАВНИМ СКЛАДИШТИМА ЗА ПОЉОПРИВРЕДНЕ ПРОИЗВОДЕ**  Члан 1.  У Закону о јавним складиштима за пољопривредне производе ("Службени гласник РС", бр. 41/2009 и 44/2018), у члану 10. после става 2. додаје се нови став 3., који гласи:  „У случају кад јавно складиште донесе одлуку о престанку обављања делатности јавног складишта, Министар доноси решење о брисању јавног складишта из Регистра јавних складишта у року од 8 дана од дана достављања уредне и комплетне документације.“  Досадашњи став 3. постаје став 4.  Члан 2.  Овај закон ступа на снагу осмог дана од дана објављивања у „Службеном гласнику Републике Србије“.  **2.**  **НАЦРТ**  **ЗАКОН О ИЗМЕНИ ЗАКОНА О**  **РЕПУБЛИЧКИМ АДМИНИСТРАТИВНИМ ТАКСАМА**  Члан 1.  У Закону о републичким административним таксама ("Службени гласник РС", бр. 43/2003, 51/2003 - испр., 61/2005, 101/2005 – др. закон, 5/2009, 54/2009, 50/2011, 70/2011 – усклађени дин. изн., 55/2012 - усклађени дин. изн., 93/2012, 47/2013 - усклађени дин. изн., 65/2013 – др. закон, 57/2014 - усклађени дин. изн., 45/2015 - усклађени дин. изн., 83/2015, 112/2015, 50/2016 - усклађени дин. изн., 61/2017 - усклађени дин. изн., 113/2017, 3/2018 - испр., 50/2018 - усклађени дин. изн. и 95/2018) у Тарифи републичких административних такси, Одељак А - Таксе за списе и радње органа у Републици Србији, VII Списи и радње у вези са уписима у регистре у Тарифном броју 19.,:  „ у ставу 1. тачка 3), брише се.“  Члан 2.  Овај закон ступа на снагу осмог дана од дана објављивања у „Службеном гласнику Републике Србије”. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **1.**  **ПРЕГЛЕД ОДРЕДБИ ЗАКОНА О ЈАВНИМ СКЛАДИШТИМА ЗА ПОЉОПРИВРЕДНЕ ПРОИЗВОДЕ КОЈЕ СЕ ДОПУЊУЈУ**  Брисање из Регистра јавних складишта  Члан 10  Јавно складиште се брише из Регистра јавних складишта, ако донесе одлуку о престанку обављања делатности јавног складишта или ако престане да испуњава утврђене услове за обављање делатности јавног складишта.  Министар доноси решење о брисању јавног складишта из Регистра јавних складишта.  У СЛУЧАЈУ КАД ЈАВНО СКЛАДИШТЕ ДОНЕСЕ ОДЛУКУ О ПРЕСТАНКУ ОБАВЉАЊА ДЕЛАТНОСТИ ЈАВНОГ СКЛАДИШТА, МИНИСТАР ДОНОСИ РЕШЕЊЕ О БРИСАЊУ ЈАВНОГ СКЛАДИШТА ИЗ РЕГИСТРА ЈАВНИХ СКЛАДИШТА У РОКУ ОД 8 ДАНА ОД ДАНА ДОСТАВЉАЊА УРЕДНЕ И КОМПЛЕТНЕ ДОКУМЕНТАЦИЈЕ  Решење из става 2. овог члана је коначно у управном поступку.  **2.**  **ПРЕГЛЕД ОДРЕДБИ**  **ЗАКОНА О РЕПУБЛИЧКИМ АДМИНИСТРАТИВНИМ ТАКСАМА КОЈЕ СЕ МЕЊАЈУ**  Тарифа републичких административних такси  Одељак А - Таксе за списе и радње органа у Републици Србији  VII СПИСИ И РАДЊЕ У ВЕЗИ СА УПИСИМА У РЕГИСТРЕ  Тарифни број 19.  За решење које се доноси у вези са уписом у регистар, ако овим законом није друкчије прописано, и то:  1) по захтеву за упис у регистар 1.550  2) по захтеву за упис промена у регистар 760  ~~3) по захтеву за брисање из регистра 1.550~~  За уверење о подацима уписаним у регистар, ако овим законом није друкчије прописано 760 | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 7.623,38 РСД. Усвајање и примена препорука ће донети привредним субјектима годишње директне уштеде од 3.802,24 РСД или 31,26 ЕУР. Ове уштеде износе 49,88% укупних директних трошкова привредних субјеката у поступку.  Усвајањем препоруке постижу се значајне уштеде у времену потребном за спровођење административног поступка.  Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка за привредне субјекте, скраћењу рокова у поступку, смањењу издатака. Препорукама се такође утиче на побољшање пословног амбијента. | |