**СПАЈАЊЕ ПОСТУПКА ИЗДАВАЊА ЛИЦЕНЦЕ ЗА САВЕТОДАВНЕ ПОСЛОВЕ У ПОЉОПРИВРЕДИ И УПИСА У РЕГИСТАР САВЕТОДАВАЦА**

|  |  |
| --- | --- |
| **Назив административног поступка** | **Лиценца за саветодавне послове у пољопривреди и упис у Регистар пољопривредних саветодаваца**  Настао спајањем поступака:  Лиценца за саветодавне послове у пољопривреди  и  Упис у Регистар саветодаваца |
| **Шифра поступка** | **16.00.0145**  **16.00.0146** |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде |
| **Правни оквир којим је уређен административни поступак** | * Закон о обављању саветодавних и стручних послова у области пољопривреде („Сл. Гласник РС“, бр. 30/2010-136) * Правилник о ближим условима за издавање лиценце за обављање саветодавних послова у пољопривреди („Сл. Гласник РС“, бр. 80/2014-5, 86/2014-143 (исправка)) |
| **Прописи које треба променити /донети/укинути да би се спровеле препоруке** | 1. Закон о обављању саветодавних и стручних послова у области пољопривреде („Сл. Гласник РС“, бр. 30/2010-136) 2. Правилник о ближим условима за издавање лиценце за обављање саветодавних послова у пољопривреди („Сл. Гласник РС“, бр. 80/2014-5, 86/2014-143 (исправка)) |
| **Рок за спровођење препорука** | Први квартал 2021. године |
| 1. **КРАТАК ОПИС ПРОБЛЕМА** | |
| Рок за одлучивање по захтеву није прописан посебним прописом, нити се примењује рок прописан општим прописом, чиме се нарушава једно од начела управног поступка – начело делотворности и економичности поступка, по коме се поступак води без одуговлачења.  Такође, поступак ствара значајно административно оптерећење и трошкове привредним друштвима и другим правним лицима, на шта указује непоштовање обавезе прибављања података које издају други јавни органи, по службеној дужности.  Утврђивање односно модификовање обрасца захтева је потребно и како би се испоштовале одредбе Уредбе о прибављању и уступању података о чињеницама о којима се води службена евиденција („Сл. гласник РС“, број 56/2017) и пратећег Упутства, а све у контексту давања изјаве странке о сагласности за прибављање података, која чини саставни део обрасца или се даје на посебном обрасцу.  У складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се делимично увођење е-управе, кроз омогућавање подношења захтева тако што ће подносилац слати захтев, потписан квалификованим електронским сертификатом, са пратећом документацијом, на имејл адресу надлежног органа, као и достављање доказа о уплати таксе који није у физичком облику и снабдевен печатом банке. Наведено треба да доведе до уштеде времена и трошкова за странку.  Поступак уписа у регистар пољопривредних саветодаваца је непотребан имајући у виду да се у поступку издавања лиценце за саветодавне послове у привреди стичу сви услови за упис лица које добију лиценцу у регистар пољопривредних саветодавца, уз обавезу органа да по службеној дужности прибави податке из евиденције Републичког ПИО фонда уместо радне књижице, односно да прибави податак да ли се незапослено лице налази у евиденцији Националне службе за запошљавање који издаје Национална служба за запошљавање. У поступку издавање лиценце за саветодавне послове у пољопривреди, могуће је одмах одлучити о упису лица у регистар пољопривредних саветодаваца. Овако како је поступак прописан, стварају се непотребна оптерећења за странку и орган да се воде два одвојена поступка која је могуће спојити у један поступак, чиме се смањују трошкови подносиоца захтева на име двоструке уплате таксе за захтев и решење по захтеву. | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Спајање поступака** | **X** |  | **1.** | | | **Рокови** |  | | | | | *Скраћивање прописаног рока* |  | **X** |  | | | **Прибављање података по службеној дужности и документација која се прибавља од странке** |  | **X** |  | | **Образац административног захтева** |  | | | | *Унапређење/увођење обрасца захтева* | **X** |  | **2.** | | **Електронско подношење захтева** |  | **Х** |  | | **Престанак употребе печата (на захтеву)** |  | **Х** |  | | **Документација** |  | | | | *Промена форме докумената* |  | **X** |  | | |
| 1. **ОБРАЗЛОЖЕЊЕ** | |
| * 1. **Спајање поступка**   Предлаже се спајање поступка издавања лиценце за саветодавне послове у пољопривреди са поступком уписа у Регистар саветодаваца, како би се приликом издавања лиценце вршио аутоматски упис у регистар пољопривредних саветодаваца на основу решења о издавању лиценце.  **За примену ове препоруке је потребна измена прописа, и то Закона о обављању саветодавних и стручних послова у области пољопривреде: („Сл. гласник РС“, бр. 30/2010-136).**   * 1. **Скраћивање рока кроз примену члана 145 ЗоУП-а**   Надлежни орган у пракси одлучује по захтеву без прописаног рока. Како је просечан рок за решавање уредног захтева 15 дана и како се ради о поступку непосредног одлучивања, предлаже се издавање аката најкасније у року од 30 дана од покретања поступка односно примена рока из члана 145. став 2 ЗУП-а.  **За примену ове препоруке, није потребна измена прописа.**   * 1. **Прибављање података по службеној дужности**   Предлаже се елиминација подношења следећих докумената од стране подносиоца захтева, јер je надлежни орган дужан да, у складу са члановима 9. и 103. ЗОУП-а ("Службени гласник РС", број 18 од 1. марта 2016.), Законом о електронском документу, електронској идентификацији и услугама од поверења у електронском пословању ("Службени гласник РС", број 94 од 19. октобра 2017.) и Уредбом о прибављању и уступању података о чињеницама о којима се води службена евиденција ("Службени гласник РС", број 56 од 7. јуна 2017), по службеној дужности прибави потребне податке од надлежног органа – „власника“ потребних података:   1. **Извод из матичне књиге рођених** 2. **Извод из матичне књиге венчаних** 3. **Уверење о држављанству** 4. **Доказ о једној години искуства на пословима пољопривреде – образац М4 ЦРОСО** 5. **Подаци из евиденције Републичког ПИО фонда уместо радне књижице, односно податак да ли се незапослено лице налази у евиденцији Националне службе за запошљавање који издаје Национална служба за запошљавање**   Прибављање података по службеној дужности може се извршити потраживањем од надлежних органа, ималаца података.  **За примену ове препоруке, није потребна измена прописа.**   * 1. **Увођење обрасца административног захтева**   Предлаже се увођење обрасца за подношење захтева, који ће садржати стандардне елементе обрасца захтева, који укључују:   * + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифру административног поступка или назив обрасца - може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева (Назив, седиште, ПИБ, мат број, адреса електронске поште подносиоца захтева);   + Места за унос специфичних информација за конкретан поступак, укључујући и информације, потребне за прибављање података по службеној дужности (Име и презиме лица за које се подноси, ЈМБГ лица за које се подноси);   + Информације о потребној документацији: * таксативно набројана сва потребна документа * форма докумената (оригинал, копија, оверена копија, копија уз оригинал на увид), уколико се документација подноси у папиру * издавалац документа * специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.);   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1. ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева;   + Место за потпис подносиоца захтева.   Уз образац захтева стоји и писмeна информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број   **За примену ове препоруке, потребно је изменити и допунити Правилник о ближим условима за издавање лиценце за обављање саветодавних послова у пољопривреди („Сл. Гласник РС“, бр. 80/2014-5, 86/2014-143 (исправка)).**   * 1. **Електронско подношење захтева**   У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се делимично увођење е-управе, омогућавање подношења захтева тако што ће подносилац слати захтев, потписан квалификованим електронским сертификатом, са пратећом документацијом.  **За примену ове препоруке, није потребна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **1**  **НАЦРТ**  **ЗАКОН О ИЗМЕНАМА ЗАКОНА О ОБАВЉАЊУ САВЕТОДАВНИХ И СТРУЧНИХ ПОСЛОВА У ОБЛАСТИ ПОЉОПРИВРЕДЕ**  Члан 1.  У Закону о обављању саветодавних и стручних послова у области пољопривреде: ("Сл. гласник РС", бр. 30/2010-136) у члану 10. став 4. мења се и гласи:  „Решење министра којим се одлучује по захтеву за издавање лиценце физичком лицу, садржи и одлуку о упису лица у регистар пољопривредних саветодаваца, исто је коначно и против њега се може покренути управни спор.“  Члан 2.  У члану 17. у ставу 1. тачка на крају става замењује се запетом и додају се речи: „на основу решења о издавању лиценце, по службеној дужности.“  Став 2. мења се и гласи: „Министарство, ради уписа лица у регистар, по службеној дужности прибавља податке код којег послодавца је ималац лиценце запослен, односно податак да лице није запослено.“  Ст. 3. и 4. бришу се.  Досадашњи став 5. постаје став 3.  Члан 3.  Овај закон ступа на снагу осмог дана од дана објављивања у „Службеном гласнику Републике Србије“.  **НАЦРТ**  За примену препоруке 3.4. Увођење обрасца административног захтева, потребно је изменити и допунити Правилник о ближим условима за издавање лиценце за обављање саветодавних послова у пољопривреди („Сл. Гласник РС“, бр. 80/2014-5, 86/2014-143 (исправка)). | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **1**  **ПРЕГЛЕД ОДРЕДБИ ЗАКОНА О ОБАВЉАЊУ САВЕТОДАВНИХ И СТРУЧНИХ ПОСЛОВА У ОБЛАСТИ ПОЉОПРИВРЕДЕ КОЈЕ СЕ МЕЊАЈУ**  **Члан 10**  Лиценцу издаје министар на захтев физичког лица.  Лиценцу издаје руководилац надлежног органа аутономне покрајине на захтев физичког лица које има пребивалиште на територији аутономне покрајине.  Лиценца се издаје решењем на период од пет година.  ~~Решење министра којим се одлучује по захтеву за издавање лиценце физичком лицу је коначно и против њега се може покренути управни спор.~~ РЕШЕЊЕ МИНИСТРА КОЈИМ СЕ ОДЛУЧУЈЕ ПО ЗАХТЕВУ ЗА ИЗДАВАЊЕ ЛИЦЕНЦЕ ФИЗИЧКОМ ЛИЦУ, САДРЖИ И ОДЛУКУ О УПИСУ ЛИЦА У РЕГИСТАР ПОЉОПРИВРЕДНИХ САВЕТОДАВАЦА, ИСТО ЈЕ КОНАЧНО И ПРОТИВ ЊЕГА СЕ МОЖЕ ПОКРЕНУТИ УПРАВНИ СПОР.  Против решења руководиоца надлежног органа аутономне покрајине којим одлучује по захтеву за издавање лиценце физичком лицу из става 2. овог члана може се изјавити жалба министру.  Послове из става 2. овог члана аутономна покрајина обавља као поверене.  **Члан 17**  Ималац лиценце уписује се у Регистар који води министарство надлежно за послове пољопривреде (у даљем тексту: Министарство), НА ОСНОВУ РЕШЕЊА О ИЗДАВАЊУ ЛИЦЕНЦЕ, ПО СЛУЖБЕНОЈ ДУЖНОСТИ.  ~~Упис у Регистар врши се на писмени захтев имаоца лиценце.~~ МИНИСТАРСТВО, РАДИ УПИСА ЛИЦА У РЕГИСТАР, ПО СЛУЖБЕНОЈ ДУЖНОСТИ ПРИБАВЉА ПОДАТКЕ КОД КОЈЕГ ПОСЛОДАВЦА ЈЕ ИМАЛАЦ ЛИЦЕНЦЕ ЗАПОСЛЕН, ОДНОСНО ПОДАТАК ДА ЛИЦЕ НИЈЕ ЗАПОСЛЕНО.  ~~Уз захтев из става 2. овог члана подноси се фотокопија лиценце и радне књижице, односно потврда да се незапослено лице налази у евиденцији Националне службе за запошљавање.~~  ~~Министар доноси решење о дозволи уписа у Регистар које је коначно у управном поступку.~~  Пољопривредни саветодавац дужан је да сваку промену података који се уписују у Регистар пријави Министарству у року од 30 дана од дана настале промене.  **2**  За примену препоруке 3.4. Увођење обрасца административног захтева, потребно је изменити и допунити Правилник о ближим условима за издавање лиценце за обављање саветодавних послова у пољопривреди („Сл. Гласник РС“, бр. 80/2014-5, 86/2014-143 (исправка)). | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 88.953,26 РСД. Усвајање и примена препорука ће донети привредним субјектима годишње директне уштеде од 56.318,59 РСД или 463,06 ЕУР. Ове уштеде износе 63,31% укупних директних трошкова привредних субјеката у поступку.  Усвајањем препоруке постижу се значајне уштеде у времену потребном за спровођење административног поступка.  Препоруке ће допринети истоветности поступања, правној сигурности привредних субјеката, поједностављењу поступка за привредне субјекте, скраћењу рокова у поступку, смањењу издатака, смањењу документације, транстапарентности поступка и уштеди времена. Препорукама се такође утиче и на побољшање пословног амбијента. | |