**ПОЈЕДНОСТАВЉЕЊЕ ПОСТУПКА ПРИЗНАВАЊА ОЗНАКА ЗА ВИНА СА ГЕОГРАФСКИМ ПОРЕКЛОМ НА ОСНОВУ УСТАНОВЉЕНЕ ОЗНАКЕ**

|  |  |
| --- | --- |
| **Назив административног поступка** | Признавање ознака за вина са географским пореклом на основу установљене ознаке |
| **Шифра поступка** | 16.00.0131 |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде |
| **Правни оквир којим је уређен административни поступак** | * Закон о вину: ("Службени гласник РС", бр. 41/2009, 93/2012) * Правилник условима за признавање, поступку признавања ознака за мирна вина и нека специјална вина са географским пореклом, као и o начину производње и обележавања мирних вина и неких специјалних вина са географским пореклом: ("Службени гласник РС", бр. 121/2012, 102/2014, 78/2015, 94/2017) |
| **Прописи које треба променити /донети/укинути да би се спровеле препоруке** | 1. Правилник о условима за признавање, поступку признавања ознака за мирна вина и нека специјална вина са географским пореклом, као и o начину производње и обележавања мирних вина и неких специјалних вина са географским пореклом: ("Службени гласник РС", бр. 121/2012, 102/2014, 78/2015, 94/2017) |
| **Рок за спровођење препорука** | Први квартал 2021. године |
| 1. **КРАТАК ОПИС ПРОБЛЕМА** | |
| Поступак подразумева подношење захтева лично или поштом. Још увек није успостављена пуна електронска управа, нити поједини сегменти електронске комуникације.  У поступку је могуће више ситуација које изискују достављање различите документације од стране подносиоца. Образац захтева не садржи списак документације које је подносилац захтева дужан да приложи. Како је могуће више ситуација које није могуће предвидети у самом обрасцу захтева, за подносиоце захтева би било од значајне помоћи да у обрасцу захтева буду прецизирани подаци који појединачни документи који се најчешће користе у поступку, морају садржати.  У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет  Уочена је потреба да се омогући лакше и брже укључивање нових вина и произвођача у смислу да се у овом поступку искључи услов да произвођач најмање једну производну годину пре подношења захтева производио грожђе и вино у складу са спецификацијом производа из елабората. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Електронско подношење захтева** |  | **Х** |  | | **Образац административног захтева** |  | | | | *Унапређење обрасца захтева* | **Х** |  | **1.** | | **Документација** |  | | | | *Прихватање доказа о електронској уплати таксе без печата* |  | **Х** |  | | **Укидање услова да је произвођач најмање једну производну годину пре подношења захтева производио грожђе и вино у складу са спецификацијом производа из елабората** | **Х** |  | **1.** | | |
| 1. **ОБРАЗЛОЖЕЊЕ** | |
| **3.1. Унапређење обрасца захтева**  Препорука је да уз образац захтева буду прецизирани подаци који појединачни документи који се најчешће користе у поступку, морају садржати. На овај начин се штеди време и новац привредним субјектима јер имају преглед не само свих потребних докумената који су дужни да приложе већ и садржаја истих, и на тај начин спречава се могућност подношења неуредног захтева, а самим тим и додатних трошкова који се генеришу. Ради унапређења транспарентности поступка, сматрамо да треба да буде приложен и списак документације које је подносилац захтева дужан да достави.  ***За примену ове препоруке потребна je измена Правилника о условима за признавање, поступку признавања ознака за мирна вина и нека специјална вина са географским пореклом, као и o начину производње и обележавања мирних вина и неких специјалних вина са географским пореклом: ("Службени гласник РС", бр. 121/2012, 102/2014, 78/2015, 94/2017).***  **3.2. Укидање услова да произвођач најмање једну производну годину пре подношења захтева производио грожђе и вино у складу са спецификацијом производа из елабората**  Препорука је да се омогући лакше и брже укључивање нових вина и произвођача у смислу да се у овом поступку искључи услов да произвођач најмање једну производну годину пре подношења захтева производио грожђе и вино у складу са спецификацијом производа из елабората. На потребу ове измене прописа су указали службеници који воде поступак и исту сматрамо основаном и корисном за привредне субјекте.  ***За примену ове препоруке је потребна измена прописа, и то Правилника о условима за признавање, поступку признавања ознака за мирна вина и нека специјална вина са географским пореклом, као и o начину производње и обележавања мирних вина и неких специјалних вина са географским пореклом: ("Службени гласник РС", бр. 121/2012, 102/2014, 78/2015, 94/2017).*** | |
| **4. САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ПРАВИЛНИК О ИЗМЕНИ ПРАВИЛНИКА О УСЛОВИМА ЗА ПРИЗНАВАЊЕ, ПОСТУПКУ ПРИЗНАВАЊА ОЗНАКА ЗА МИРНА ВИНА И НЕКА СПЕЦИЈАЛНА ВИНА СА ГЕОГРАФСКИМ ПОРЕКЛОМ, КАО И O НАЧИНУ ПРОИЗВОДЊЕ И ОБЕЛЕЖАВАЊА МИРНИХ ВИНА И НЕКИХ СПЕЦИЈАЛНИХ ВИНА СА ГЕОГРАФСКИМ ПОРЕКЛОМ**  Члан 1.  У Правилнику о условима за признавање, поступку признавања ознака за мирна вина и нека специјална вина са географским пореклом, као и o начину производње и обележавања мирних вина и неких специјалних вина са географским пореклом: ("Службени гласник РС", бр. 121/2012, 102/2014, 78/2015, 94/2017) у члану 16. став 2. брише се.  Члан 2.  У члану 27. став 3. тачка 2. брише се.  Досадашње тачке 3. и 4. постају тачке 2. и 3.  Члан 3.  Овај правилник ступа на снагу осмог дана од дана објављивања у „Службеном гласнику Републике Србије“. | |
| **5. ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| ПРЕГЛЕД ОДРЕДБИ ПРАВИЛНИКА О УСЛОВИМА ЗА ПРИЗНАВАЊЕ, ПОСТУПКУ ПРИЗНАВАЊА ОЗНАКА ЗА МИРНА ВИНА И НЕКА СПЕЦИЈАЛНА ВИНА СА ГЕОГРАФСКИМ ПОРЕКЛОМ, КАО И O НАЧИНУ ПРОИЗВОДЊЕ И ОБЕЛЕЖАВАЊА МИРНИХ ВИНА И НЕКИХ СПЕЦИЈАЛНИХ ВИНА СА ГЕОГРАФСКИМ ПОРЕКЛОМ КОЈЕ СЕ МЕЊАЈУЧлан 16. Признавање ознака за вина са географским пореклом врши се ако произвођач:  1) производи грожђе у винограду односно на виноградарској парцели која:  (1) се налази у оквиру неког од прописаних виноградарских подручја, односно у оквиру виноградарског подручја наведеног у елаборату,  (2) је у Виноградарском регистру,  (3) ако се налази на надморској висини већој од 800 метара треба да буде на Листи рејонираних подручја на већим надморским висинама,  (4) испуњава услове за производњу грожђа намењеног за производњу вина са географским пореклом (земљишни и климатски услови, експозиција терена и друго);  2) производи вино у производном погону који се налази у оквиру виноградарског подручја чији назив треба да се установи као ознака географског порекла.  ~~Поред услова из става 1. овог члана, признавање ознака за вина са географским пореклом врши се и ако је произвођач најмање једну производну годину пре подношења захтева за признавање производио грожђе и вино у складу са прописом којим се уређује квалитет, спецификацијом производа из елабората и чланом 13. овог правилника.~~  Члан 27.  Елаборат се састоји из општег дела који је заједнички за производњу свих вина са ознаком географског порекла из тог елабората, односно за све произвођаче вина са том ознаком географског порекла и посебног дела који садржи податке о производњи грожђа и вина са географским пореклом из елабората за сваког произвођача.  Општи део елабората садржи нарочито:  1) називе ознака за вина са географским пореклом за које се подноси захтев за признавање;  2) спецификацију производа, и то:  (1) назив ознаке географског порекла,  (2) опис вина: главне физичке и хемијске особине и назнаку сензорних особина за сваки тип вина, односно свих вина са одређеним карактеристикама, које ће носити географску ознаку или главне физичке, хемијске и сензорне особине за сваки тип вина које ће носити ознаку контролисаног географског порекла,  (3) специфичне енолошке поступке који се користе у производњи и ограничења у погледу начина производње, ако постоје,  (4) виноградарско подручје чије су границе одређене прописом којим се утврђују границе и називи виноградарских подручја, а чији назив се предлаже као назив ознаке географског порекла,  (5) максималне приносе грожђа по хектару,  (6) назив сорте, односно сорти винове лозе од чијег грожђа ће се производити вино са географским пореклом,  (7) појединости о:  – повезаности квалитета, угледа или других специфичних карактеристика вина са виноградарским регионом из кога вино потиче, ако се захтев за признавање односи на географску ознаку,  – битном или искључивом утицају посебних природних и људских фактора везаних за виноградарски рејон, односно виногорје на квалитет и карактеристике вина са тог подручја, ако се захтев за признавање односи на ознаку контролисаног географског порекла,  (8) услове за производњу вина са додатном ознаком и/или са признатим традиционалним називом које произвођачи одређују за ознаке за вина са географским пореклом чији називи и услови нису прописани овим правилником, ако се захтевом за признавање предлаже њихово одобравање, односно признавање;  (9) податке о испуњавању захтева из посебног прописа, односно испуњавању захтева произвођача, односно организације произвођача која ће управљати ознаком географског порекла, с тим да захтеви те организације треба да буду објективни, недискриминаторни и у складу са законом, ако такви захтеви постоје,  (10) назив и адресу тела које врши контролу усклађености производње са спецификацијом производа и специфични задаци приликом контроле производње,  (11) знак или лого којим се идентификује ознака географског порекла, односно друге ознаке за вино са географским пореклом, ако постоје.  Посебан део елабората садржи:  1) назив и адресу сваког произвођача вина, податке из Виноградарског регистра о виноградарским парцелама на којима се производи грожђе намењено за производњу вина са географским пореклом и назив сваког вина које ће носити ознаку географског порекла;  ~~2) податке о производњи грожђа и вина обављеној у складу са спецификацијом производа из елабората у најмање једној производној години у периоду пре подношења захтева за признавање, за сваког произвођача и свако вино;~~  3) назив локалитета или виноградарске оазе, ако произвођач предлаже да се тај назив одобри као додатак називу ознаке контролисаног географског порекла, као и назив апсолутне, елитне, односно историјске виноградарске парцеле, ако произвођач предлаже да се тај назив одобри као додатак називу одговарајуће додатне ознаке;  4) друге податке које произвођач сматра битним.  Ако се елаборат подноси у поступку признавања ознака за вина са географским пореклом на основу установљене ознаке географског порекла произвођач се уместо навођења података из става 2. тачка 2) овог члана позива на спецификацију производа из елабората за установљену ознаку географског порекла, односно на број и датум решења о признавању ознака којим је установљена ознака географског порекла. | |
| **6. АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 2.549,35 РСД. Усвајање и примена препорука ће донети привредним субјектима годишње директне уштеде од 546,29 РСД или 4,49 ЕУР. Ове уштеде износе 21,43% укупних директних трошкова привредних субјеката у поступку.  Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка за привредне субјекте. Препорукама се такође утиче на побољшање пословног амбијентаа. | |