**УКИДАЊЕ ПОСТУПКА УТВРЂИВАЊА ИСПУЊЕНОСТИ УСЛОВА ЗА КОРИШЋЕЊЕ ОЗНАКА ЗА ВИНА СА ГЕОГРАФСКИМ ПОРЕКЛОМ ИЗ ДАТЕ ГОДИНЕ БЕРБЕ**

|  |  |
| --- | --- |
| **Назив административног поступка** | Утврђивање испуњености услова за коришћење ознака за вина са географским пореклом из дате године бербе |
| **Шифра поступка** | 16.00.0132 |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде |
| **Правни оквир којим је уређен административни поступак** | * Закон о вину („Службени гласник РС“ бр. 41/09 и 93/12) * Правилник о условима које треба да испуни контролна организација, као и начину и поступку рада контролне организације („Службени гласник РС“ бр. 30/17) |
| **Прописи које треба променити /донети/укинути да би се спровеле препоруке** | 1. Закон о вину („Службени гласник РС“ бр. 41/09 и 93/12) |
| **Рок за спровођење препорука** | Четврти квартал 2019. године |
| 1. **КРАТАК ОПИС ПРОБЛЕМА** | |
| Произвођач вина се обраћа захтевом за утврђивање испуњености услова за коришћење ознака за вина са географским пореклом из дате године бербе Министарству чак и када контролу усаглашености врши контролна организација која тај посао обавља као поверен. Будући да је позитиван извештај контролне организације практично једини услов који је потребно испунити за коришћење ознака за вина са географским пореклом из дате године бербе, овим се Министарству утврђује улога (доношење решења у управном поступку) која му представља непотребно административно оптерећење. Имајући у виду да се утврђивање испуњености услова за коришћење ознака за вина са географским пореклом врши стручном контролом производње грожђа и вина, као и квалитета вина, односно оценом усаглашености производње и квалитета са спецификацијом производа за дату ознаку, у циљу ефикаснијег спровођења поступка предлаже се стварање могућности да поступак спроводе сертификациона тела која су акредитована од стране Акредитационог тела Србије у складу са стандардом за оцењивање усаглашености – Захтеви за тела која сертификују производе, процесе и услуге SRPS ISO/IEC 17065. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Укидање поступка** | **Х** |  | **1.** | | |
| 1. **ОБРАЗЛОЖЕЊЕ** | |
| **3.1. Укидање поступка**  Имајући у виду да се утврђивање испуњености услова за коришћење ознака за вина са географским пореклом врши стручном контролом производње грожђа и вина, као и квалитета вина, односно оценом усаглашености производње и квалитета са спецификацијом производа за дату ознаку, у циљу ефикаснијег спровођења поступка предлаже се стварање могућности да поступак спроводе сертификациона тела која су акредитована од стране Акредитационог тела Србије у складу са стандардом за оцењивање усаглашености – Захтеви за тела која сертификују производе, процесе и услуге SRPS ISO/IEC 17065.  На овај начин ће се органи државне управе растеретити обавезе спровођења ове процедуре у форми управног поступка, а заштита јавног интереса неће трпети, јер ће се провера испуњености услова за коришћење ознака за вина са географским пореклом вршити и даље, и то од стране сертификационих тела која су акредитована од стране Акредитационог тела Србије.  ***За примену ове препоруке су потребне измене и допуне Закона о вину („Службени гласник РС“ бр. 41/09 и 93/12).*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ЗАКОН О ИЗМЕНАМА ЗАКОНА О ВИНУ**  Члан 1.  У Закону о вину („Службени гласник РС“ бр. 41/09 и 93/12) у члану 40. став 1. реч „Министарству“ мења се и гласи „контролној организацији“.  Члан 2.  У члану 41. став 1. реч „издавања решења“ мења се и гласи „доношења одлуке“.  Члан 3.  У члану 42. став 2. речи „Министарство издаје решење“ замењују се речима: „контролна организација доноси одлуку“.  Став 3. мења се и гласи:  „На одлуку из става 2. овог члана могуће је поднети жалбу Министарству.“  Члан 4.  Овај закон ступа на снагу осмог дана од дана објављивања у „Службеном гласнику Републике Србије”. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ ЗАКОНА О ВИНУ КОЈЕ СЕ МЕЊАЈУ**  Захтев за контролу производње вина са географским пореклом  Члан 40.  На основу издатог решења произвођач подноси ~~Министарству~~ КОНТРОЛНОЈ ОРГАНИЗАЦИЈИ захтев за контролу производње вина са географским пореклом сваке године до 31. октобра у текућој години за контролу производње грожђа и вина са географским пореклом чија ће производња започети у наредној календарској години.  Контрола производње вина са географским пореклом  Члан 41.  Контрола производње вина са географским пореклом обезбеђује се контролом производње грожђа намењеног за производњу вина са географским пореклом на одређеном виноградарском подручју које се одликује посебним климатским, земљишним и осталим условима, контролом производње вина са географским пореклом, испитивањем квалитета и сензорним оцењивањем вина са географским пореклом, ради ~~издавања решења~~ ДОНОШЕЊА ОДЛУКЕ о испуњености услова за коришћење ознаке и стављање вина са географским пореклом у промет из дате године бербе.  Коришћење ознаке и стављање вина са географским пореклом у промет  Члан 42.  На основу извршене контроле производње грожђа и вина са географским пореклом и извршеног испитивања и утврђивања квалитета и сензорног оцењивања вина, контролна организација сачињава извештај и стручно мишљење са пратећом документацијом.  На основу стручног мишљења са пратећом документацијом из става 1. овог члана ~~Министарство издаје решење~~ КОНТРОЛНА ОРГАНИЗАЦИЈА ДОНОСИ ОДЛУКУ о испуњености услова за коришћење ознаке и стављање вина са географским пореклом у промет из дате године бербе.  ~~Решење из става 2. овог члана је коначно и против њега се може покренути управни спор.~~  НА ОДЛУКУ ИЗ СТАВА 2. ОВОГ ЧЛАНА МОГУЋЕ ЈЕ ПОДНЕТИ ЖАЛБУ МИНИСТАРСТВУ. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Препоруком се утиче на поједностављење поступка и побољшање пословног амбијента. | |