**ПОЈЕДНОСТАВЉЕЊЕ ПОСТУПКА УПИСА ПРОИЗВОЂАЧА ГРОЖЂА И ВИНОГРАДАРСКИХ ПАРЦЕЛА У ВИНОГРАДАРСКИ РЕГИСТАР**

|  |  |
| --- | --- |
| **Назив административног поступка** | Упис произвођача грожђа и виноградарских парцела у Виноградарски регистар |
| **Шифра поступка** | 16.00.0129 |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде |
| **Правни оквир којим је уређен административни поступак** | * Закон о вину: ("Службени гласник РС", бр. 41/2009, 93/2012) * Правилник о техничким и кадровским условима које треба да испуњава стручна организација за вођење Виноградарског регистра, као и о методама обављања послова везаних за Виноградарски регистар: ("Службени гласник РС", бр. 46/2010, 27/2015) * Правилник о садржини и начину вођења Виноградарског регистра, као и о обрасцу захтева за упис у Виноградарски регистар: ("Службени гласник РС", бр. 33/2010, 9/2014) |
| **Прописи које треба променити /донети/укинути да би се спровеле препоруке** | 1. Правилник о садржини и начину вођења Виноградарског регистра, као и о обрасцу захтева за упис у Виноградарски регистар: ("Службени гласник РС", бр. 33/2010, 9/2014) |
| **Рок за спровођење препорука** | Први квартал 2021. године |
| 1. **КРАТАК ОПИС ПРОБЛЕМА** | |
| На крају обрасца за подношење захтева је предвиђено место за печат упркос члану 160. Закона о изменама и допунама закона о привредним друштвима којим се од 01. октобра 2018. године укида обавеза употребе печата.  Поступак подразумева подношење захтева лично или поштом. Још увек није успостављена пуна електронска управа, нити поједини сегменти електронске комуникације. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Престанак употребе печата на обрасцу захтева** | **Х** |  | **1.** | | **Електронско подношење захтева** |  | **Х** |  | | |
| 1. **ОБРАЗЛОЖЕЊЕ** | |
| **3.1. Престанак употребе печата на обрасцу захтева**  Предлаже се измена обрасца за покретање предметног поступка, у делу који се односи на место за печат, тако што ће се уклонити. Наиме, чланом 25. Закона о привредним друштвима је прописано да друштво није у обавези да у пословању користи печат. Наведеним чланом изричито је прописано да посебним прописом не може се друштву увести обавеза употребе печата у пословним и другим документима друштва. Потребно је изменити Правилник у том смислу да се из Захтева који је дат у прилогу Правилника избаци предвиђено место за печат и на тај начин се усагласи за чланом 25. Закона о привредним друштвима. Неопходно је ажурирати и образац захтева објављен на интернет страници.  ***За примену ове препоруке потребна је измена Правилника о садржини и начину вођења Виноградарског регистра, као и о обрасцу захтева за упис у Виноградарски регистар: ("Службени гласник РС", бр. 33/2010, 9/2014).***  **Министарство пољопривреде, шумарства и водопривреде поставиће на својој веб презентацији обавештење за странке о томе да, до измене правилника, који предвиђају обавезу да се утисне печат, привредна друштва и предузетници немају обавезу да утисну печат на захтев и остала документа која подносе, у складу са чланом 25. Закона о привредним друштвима, чиме ће се обезбедити спровођење препоруке.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| За примену препоруке 3.1. Престанак употребе печата на обрасцу захтева потребна је измена Правилника о садржини и начину вођења Виноградарског регистра, као и о обрасцу захтева за упис у Виноградарски регистар: ("Службени гласник РС", бр. 33/2010, 9/2014) | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| За примену препоруке 3.1. Престанак употребе печата на обрасцу захтева потребна је измена Правилника о садржини и начину вођења Виноградарског регистра, као и о обрасцу захтева за упис у Виноградарски регистар: ("Службени гласник РС", бр. 33/2010, 9/2014) | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 175.706,68 РСД. Усвајање и примена препорука ће донети привредним субјектима годишње директне уштеде од 43.724,19 РСД или 359,51 ЕУР. Ове уштеде износе 24,88% укупних директних трошкова привредних субјеката у поступку.  Препоруке ће допринети поједностављењу поступка за привредне субјекте. Препорукама се такође утиче на побољшање пословног амбијента. | |