**УКИДАЊЕ ПОСТУПКА УТВРЂИВАЊА ИСПУЊЕНОСТИ УСЛОВА ЗА ОБАВЉАЊЕ ПРОИЗВОДЊЕ И ПРОМЕТА ХРАНЕ БИЉНОГ И МЕШОВИТОГ ПОРЕКЛА**

|  |  |
| --- | --- |
| **Назив административног поступка** | **Утврђивање испуњености услова за обављање производње и промета хране биљног и мешовитог порекла** |
| **Шифра поступка** | 16.00.0099 |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде |
| **Правни оквир којим је уређен административни поступак** | * Закон о надзору над прехрамбеним производима биљног порекла („Сл. гласник РС“ бр. 25/96 и 101/05 (др. закон)) |
| **Прописи које треба променити /донети/укинути да би се спровеле препоруке** | Није потребна измена прописа. |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| Надлежни орган спроводи поступак без постојања правног основа. У поступку се од подносилаца захтева тражи да достави доказе које орган има обавезу да прибави сам, по службеној дужности, што доводи до тога да се поступак спроводи на начин који ствара значајно административно оптерећење и трошкове подносиоцима захтева. Тиме је нарушено једно од начела управног поступка - начело делотворности и економичности, по коме се поступак води уз што мање трошкова по странку.  Поред тога, не постоји образац захтева, а рок који се примењује знатно премашује просечно време доношења акта.  Такође, спровођењем самог поступка се не постижу општи нити посебни циљеви у вези са прехрамбеним производима биљног порекла. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | Укидање поступка |  | Х |  | | |
| 1. **ОБРАЗЛОЖЕЊЕ** | |
| **3.1. Укидање поступка**  Имајући у виду да за овај поступак не постоји правни основ, као и да се његовим спровођењем не постижу општи нити посебни циљеви у вези са прехрамбеним производима биљног порекла, препоручује се укидање поступка. Како правни основ за спровођење поступка није утврђен, нема ни потребе за изменама у прописима да би се спровођење ове препоруке омогућило.  **За примену ове препоруке није потребна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Препорука не подразумева измену прописа. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Препорука не подразумева измену прописа. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 219625,66 РСД. Усвајање и примена препорука ће донети привредним субјектима годишње директне уштеде од 213228,79 РСД или 1753,21 ЕУР. Ове уштеде износе 97,09% укупних директних трошкова привредних субјеката у поступку.  Усвајањем препоруке постижу се значајне уштеде у времену потребном за спровођење административног поступка.  Препоруке ће допринети правној сигурности привредних субјеката, смањењу издатака и уштеди времена. Препоруком се такође утиче и на побољшање пословног амбијента. | |