**ПОЈЕДНОСТАВЉЕЊЕ ПОСТУПКА УПИСА И ОБНОВЕ УПИСА У РЕГИСТАР ОДГАЈИВАЧКИХ ОРГАНИЗАЦИЈА И ОРГАНИЗАЦИЈА СА ПОСЕБНИМ ОВЛАШЋЕЊИМA**

|  |  |
| --- | --- |
| **Назив административног поступка** | Упис и обнова уписа у Регистар одгајивачких организација и организација са посебним овлашћењима |
| **Шифра поступка** | 16.00.0141 |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде |
| **Правни оквир којим је уређен административни поступак** | * Закон о сточарству: ("Службени гласник РС", бр. 41/2009, 93/2012, 14/2016) * Правилник о садржини и обрасцу захтева за упис у Регистар одгајивачких организација и организација са посебним овлашћењима, као и садржини и начину вођења тог регистра: ("Службени гласник РС", бр. 67/2009) |
| **Прописи које треба променити /донети/укинути да би се спровеле препоруке** | 1. Закон о сточарству: ("Службени гласник РС", бр. 41/2009, 93/2012, 14/2016) 2. Правилник о садржини и обрасцу захтева за упис у Регистар одгајивачких организација и организација са посебним овлашћењима, као и садржини и начину вођења тог регистра: ("Службени гласник РС", бр. 67/2009) |
| **Рок за спровођење препорука** | Први квартал 2021. године |
| 1. **КРАТАК ОПИС ПРОБЛЕМА** | |
| Поступак подразумева подношење захтева лично или поштом. Још увек није успостављена пуна електронска управа, нити поједини сегменти електронске комуникације.  Правилником о садржини и обрасцу захтева за упис у Регистар одгајивачких организација и организација са посебним овлашћењима, као и садржини и начину вођења тог регистра: 67/2009-7 је објављен образац којим се покреће предметни поступак. На крају обрасца је предвиђено место за печат. Такође и чланом 2. став 1. тачка 11. Правилника је предвиђено да захтев мора садржати датум и печат подносиоца захтева.  Рок за решавање захтева прописан посебним законом је 2 месеца од подношења захтева, а који није адекватан сходно просечном року од 5 дана који је потребан за одлучивање. Временским ограничењем ствара се непотребно оптерећење подносиоца захтева и увећавају се индиректни трошкови изражени у времену. Због правне сигурности потребно је увести посебан рок за решавање по захтеву од 8 дана, имајући у виду да се ради о потпуно административном поступању.  У поступку се од странке захтева Решење министра о испуњености услова за обављање послова у сточарству и Решење о упису у Регистар привредних субјеката, односно у други одговарајући регистар упркос обавези државног органа да по службеној дужности врши увид, прибавља и обрађује податке о чињеницама о којима се води службена евиденција, а који су неопходни за одлучивање, све у складу са члановима 9. и 103. Закона о општем управном поступку. Ова обавеза странке је прописана и Правилником о садржини и обрасцу захтева за упис у Регистар одгајивачких организација и организација са посебним овлашћењима, као и садржини и начину вођења тог регистра: 67/2009 у члану 2. | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Електронско подношење захтева** |  | **Х** |  | | | **Престанак употребе печата на обрасцу захтева** | **Х** |  | **2.** | | | **Рокови** |  | | | | | *Скраћивање прописаног рока за решавање захтева* | **Х** |  | **1.** | | | **Прибављање података по службеној дужности и документација која се прибавља од странке** | **Х** |  | **2.** | | |
| 1. **ОБРАЗЛОЖЕЊЕ** | |
| **3.1. Престанак употребе печата на обрасцу захтева**  Предлаже се измена обрасца којим се покреће предметни поступак у делу места за печат, тако што ће се уклонити, као и брисање члана 2. став 1. тачка 11 Правилника. Наиме, чланом 25. Закона о привредним друштвима је прописано да друштво није у обавези да у пословању користи печат. Наведеним чланом изричито је прописано да посебним прописом не може се друштву увести обавеза употребе печата у пословним и другим документима друштва. Такође, чланом 160. Закона о изменама и допунама закона о привредним друштвима којим се од 01. октобра 2018. године укида обавеза употребе печата у 117 прописа није обухваћен наведени правилник.  ***За примену ове препоруке, потребна је измена Правилника о садржини и обрасцу захтева за упис у Регистар одгајивачких организација и организација са посебним овлашћењима, као и садржини и начину вођења тог регистра: ("Службени гласник РС", бр. 67/2009).***  **Министарство пољопривреде, шумарства и водопривреде поставиће на својој веб презентацији обавештење за странке о томе да, до измене правилника, који предвиђају обавезу да се утисне печат, привредна друштва и предузетници немају обавезу да утисну печат на захтев и остала документа која подносе, у складу са чланом 25. Закона о привредним друштвима, чиме ће се обезбедити спровођење препоруке.**  **3.2.** **Скраћивање прописаног рока за решавање захтева**  Законом о сточарству је предвиђен рок од 2 месеца за решавање по захтеву. Како је просечан рок за решавање уредног захтева 5 дана, предлаже се прописивање рока за решавање по захтеву од 8 дана од дана пријема уредног захтева, имајући у виду да се ради о потпуно административном поступању.  ***За примену ове препоруке, потребна је измена Закона о сточарству: ("Службени гласник РС", бр. 41/2009, 93/2012, 14/2016).***  **3.3. Прибављање података по службеној дужности и документација која се прибавља од странке**  Предлаже се да надлежни службеник – обрађивач приликом обраде предмета документ “Решење министра о испуњености услова за обављање послова у сточарству” прибави по службеној дужности (Начин: Упитом организационој јединици која води службену евиденцију (службеном електронском поштом или у папирном облику)), а у вези документа “Решење о упису у Регистар привредних субјеката, односно у други одговарајући регистар” изврши увид у јавно доступне податке на интернет страници Агенције за привредне регистре, све у складу са чл. 9. и 103. Закона о општем управном поступку.  ***За примену ове препоруке, потребна је измена Правилника о садржини и обрасцу захтева за упис у Регистар одгајивачких организација и организација са посебним овлашћењима, као и садржини и начину вођења тог регистра: ("Службени гласник РС", бр. 67/2009).*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **1.**  **НАЦРТ**  **ЗАКОН**  **О ИЗМЕНИ ЗАКОНА О СТОЧАРСТВУ**  Члан 1.  У Закону о сточарству: ("Службени гласник РС", бр. 41/2009, 93/2012, 14/2016), у члану 13. став 2. речи „два месеца“ замењују се речима “8 дана“.  Члан 2.  Овај закон ступа на снагу осмог дана од дана објављивања у „Службеном гласнику Републике Србије“.  **2.**  **НАЦРТ**  **ПРАВИЛНИК О ИЗМЕНАМА**  **ПРАВИЛНИКА О САДРЖИНИ И ОБРАСЦУ ЗАХТЕВА ЗА УПИС У РЕГИСТАР ОДГАЈИВАЧКИХ ОРГАНИЗАЦИЈА И ОРГАНИЗАЦИЈА СА ПОСЕБНИМ ОВЛАШЋЕЊИМА, КАО И САДРЖИНИ И НАЧИНУ ВОЂЕЊА ТОГ РЕГИСТРА**  Члан 1.  У Правилнику о садржини и обрасцу захтева за упис у Регистар одгајивачких организација и организација са посебним овлашћењима, као и садржини и начину вођења тог регистра: ("Службени гласник РС", бр. 67/2009):  У члану 2. став 2. тачка 11) речи „и печат подносиоца захтева“ бришу се.  У члану 2. став 3. тачка 1) и 2), бришу се.  Члан 2.  Овај Правилник ступа на снагу осмог дана од дана објављивања у „Службеном гласнику Републике Србије“. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **1.**  **ПРЕГЛЕД ОДРЕДБИ ЗАКОНА О СТОЧАРСТВУ КОЈЕ СЕ МЕЊАЈУ**  Упис у Регистар  Члан 13  Упис у Регистар врши се на основу захтева који правно лице подноси Министарству и решења министра о испуњености услова за обављање послова у сточарству.  Министар доноси решење из става 1. овог члана у року од ~~два месеца~~ 8 ДАНА од дана подношења захтева за упис у Регистар.  Решењем из става 1. овог члана утврђује се област рада у сточарству по врстама домаћих животиња.  Решење из става 1. овог члана издаје се на период од пет година и може се обновити.  Захтев за обнову решења подноси се најмање шест месеци пре истека рока важења решења.  Правно лице из става 1. овог члана дужно је да обавести Министарство о свакој промени података који се односе на упис у Регистар.  Министар прописује садржину и образац захтева из става 1. овог члана.  **2.**  **ПРЕГЛЕД ОДРЕДБИ ПРАВИЛНИКА О САДРЖИНИ И ОБРАСЦУ ЗАХТЕВА ЗА УПИС У РЕГИСТАР ОДГАЈИВАЧКИХ ОРГАНИЗАЦИЈА И ОРГАНИЗАЦИЈА СА ПОСЕБНИМ ОВЛАШЋЕЊИМА, КАО И САДРЖИНИ И НАЧИНУ ВОЂЕЊА ТОГ РЕГИСТРА КОЈЕ СЕ МЕЊАЈУ**  Члан 2  Упис у Регистар врши се на основу захтева који правно лице подноси Министарству пољопривреде, шумарства и водопривреде и решења министра надлежног за послове пољопривреде (у даљем тексту: министар) о испуњености услова за обављање послова у сточарству.  Захтев из става 1. овог члана садржи следеће податке:  1) назив и седиште, број телефона и електронску адресу подносиоца захтева;  2) матични број, порески идентификациони број (у даљем тексту: ПИБ) и текући рачун подносиоца захтева;  3) број и датум решења министра о испуњености услова за обављање послова у сточарству;  4) број лица и звање запослених на пословима у сточарству који су утврђени решењем министра о испуњености услова за обављање послова у сточарству;  5) име и презиме одговорног лица подносиоца захтева;  6) област рада одгајивачке организације;  7) назив основног одгајивачког програма - за основне одгајивачке организације;  8) назив главног одгајивачког програма који је основа селекцијског рада одгајивачке организације;  9) број чланова - произвођача квалитетне приплодне стоке за које одгајивачка организација врши послове из одгајивачког програма;  10) број квалитетних приплодних домаћих животиња у власништву чланова одгајивачке организације, према врсти и раси на дан подношења захтева за упис у Регистар;  11) датум ~~и печат подносиоца захтева~~.  Уз захтев из става 1. овог члана подноси се:  ~~1) решење министра о испуњености услова за обављање послова у сточарству;~~  ~~2) доказ да је подносилац захтева уписан у Регистар привредних субјеката, односно у други одговарајући регистар;~~  3) одгајивачки програм оверен од стране главне одгајивачке организације;  4) доказ о уплаћеној административној такси.  Прилози из става 3. овог члана подносе се у оригиналу или овереној копији.  Захтев из става 1. овог члана подноси се на Обрасцу број 1. - Захтев за упис у Регистар одгајивачких организација и организација са посебним овлашћењима, који је одштампан уз овај правилник и чини његов саставни део. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 101.081,43 РСД. Усвајање и примена препорука ће донети привредним субјектима годишње директне уштеде од 30.087,21 РСД или 247,38 ЕУР. Ове уштеде износе 29,77% укупних директних трошкова привредних субјеката у поступку.  Усвајањем препоруке постижу се значајне уштеде у времену потребном за спровођење административног поступка.  Препоруке ће допринети поједностављењу поступка за привредне субјекте, уштеди времена за привредне субјекте, смањење документације. Препорукама се такође утиче на побољшање пословног амбијента. | |